רייצ'ל פלאטן

רייצ'ל אשלי פלאטן (באנגלית: Rachel Ashley Platten; נולדה ב-20 במאי 1981) היא זמרת-יוצרת יהודייה-אמריקאית של מוזיקת פופ. היא ידועה בעיקר בזכות השיר "Fight Song", שהגיע למקום הראשון במצעד הסינגלים הבריטי ונכנס לעשרת הגדולים במצעד הבילבורד הוט 100 האמריקאי, במצעד האוסטרלי ובמצעד הניו זילנדי. היא מוכרת גם בזכות שירה "Stand By You", שהגיע למקום ה-24 במצעד 40 השירים למבוגרים. אלבום הבכורה של פלאטן, Trust in Me, יצא בשנת 2003. מאז הוציאה אלבום נוסף, Be Here, בשנת 2011. אלבומה המצליח ביותר יצא ב 1 בינואר 2016 ונקרא "Wildfire" ובו שלושת הסינגלים המצליחים ביותר שלה: Fight Song Stand By You Better Place. בשנת 2017 יצא אלבומה "Waves" ובו שני הסינגלים המצליחים שלה: "Broken Glass", "Perfect For You". פלאטן נולדה ב-1981 להורים יהודיים וגדלה בכפר בשם ניוטון סנטר, סמוך לעיר הפרוורית ניוטון במדינת מסצ'וסטס, ארצות הברית. היא החלה ללמוד לנגן על פסנתר בגיל ארבע ועל גיטרה בתקופת התיכון. הפעם הראשונה בה הופיעה על במה הייתה בשנת 2002 בטרינידד, שם הופיעה כזמרת ליווי ללהקה של חבריה, מול קהל של 80,000 אנשים. בעקבות ההופעה, השתכנעה פלאטן כי עליה לעסוק במוזיקה בהמשך חייה. במהלך לימודיה בטריניטי קולג', החלה לעסוק גם בכתיבת שירים. את הקולג' סיימה בשנת 2003 עם תואר ביחסים בינלאומיים. היא עברה לגריניץ' וילג' שבניו יורק, שם חברה ללהקת קאברים בשם Dayz of Wild. היא החלה להופיע גם סולו. בשנת 2003 הוציאה פלאטן את אלבום הבכורה שלה, Trust in Me, בהוצאה עצמית. בשנת 2005 החלה להתמחות בחברת תקליטים בטרינידד. אלבומה השני, Be Here, יצא דרך חברת התקליטים העצמאית Rock Ridge Music ב-2011. שיר נוסף שלה, "Seven Weeks", נכנס לפסקול הסרט הבחור הטוב (2009). "Work of Art", שיר הנושא של Jane by Design, סדרת הדרמה-קומדיה של ABC, בוצע על ידי פלאטן ללא קבלת זכויות על השיר. בסדרות נוספות, כגון שקרניות קטנות, נעשה שימוש בשירים אחרים של פלאטן. השיר "1,000 Ships" היה השיר המצליח ביותר מהאלבום השני והוא הגיע למקום ה-24 ב"מצעד 40 השירים למבוגרים" של בילבורד. פלאטן חתמה עם חברת התקליטים קולומביה רקורדס, ובאביב 2015 הוציאה את השיר "Fight Song", שנכתב במשותף על ידי פלאטן ודייב באסט, מאלבומה השלישי. השיר הוא שיר פופ המנוני בקצב בינוני, שיר של קבלה עצמית הדומה מבחינה מוזיקלית לסגנון השירים של אמניות פופ כגון קייטי פרי, קלי קלרקסון וטיילור סוויפט. השיר הושמע בסדרות שונות ובטריילר לסדרה "סופרגירל" של רשת CBS. השיר היה לשיר המצליח ביותר של פלאטן, והוא הגיע למקום הראשון במצעד הסינגלים הבריטי ולעשרת הגדולים במצעדים של ניו זילנד, אוסטרליה, מצעד הבילבורד הוט 100 האמריקאי ובמצעד הקנדי. השיר הגיע למקום הראשון ב"מצעד 40 השירים למבוגרים" של בילבורד. השיר הגיע למעמד פלטינה משולשת בארצות הברית ובקנדה, לפלטינה כפולה באוסטרליה ולזהב בבריטניה, בשוודיה ובניו זילנד. ב-12 במאי הוציאה מיני-אלבום בשם Fight Song EP, שהגיע למקום ה-20 במצעד הבילבורד 200. ביולי 2015 יצאה לסיבוב הופעות משותף עם כריסטינה פרי וקולבי קאליי. אלבומה השלישי של פלאטן, Wildfire, יצא ב-1 בינואר 2016 והגיע למעמד זהב בארצות הברית. מהאלבום יצא הסינגל השני "Stand By You" שהגיע לארבעים הגדולים במצעד האמריקאי ונשאר בו 20 שבועות. ב-27 באוקטובר 2017 יצא לאור אלבומה, Waves. פאלטן הוציאה שני סיגלים מצליחים "Broken Glass", "Perfect For You". פלאטן נישאה לקווין לאזאן בשנת 2012. בשנת 2018 נולדה בתה הראשונה. Trust In Me :2003 Be Here :2011 Wildfire :2016 2017: Waves 2024: I Am Rachel Platten מדיה וקבצים בנושא רייצ'ל פלאטן בוויקישיתוף אתר האינטרנט הרשמי של רייצ'ל פלאטן רייצ'ל פלאטן, ברשת החברתית פייסבוק רייצ'ל פלאטן, ברשת החברתית אקס (טוויטר) רייצ'ל פלאטן, ברשת החברתית אינסטגרם רייצ'ל פלאטן, ברשת החברתית טיקטוק רייצ'ל פלאטן, סרטונים בערוץ היוטיוב רייצ'ל פלאטן, במסד הנתונים הקולנועיים IMDb (באנגלית) רייצ'ל פלאטן, באתר Rotten Tomatoes (באנגלית) רייצ'ל פלאטן, באתר אפל מיוזיק (באנגלית) רייצ'ל פלאטן, באתר ספוטיפיי רייצ'ל פלאטן, באתר סאונדקלאוד (באנגלית) רייצ'ל פלאטן, באתר Last.fm (באנגלית) רייצ'ל פלאטן, באתר AllMusic (באנגלית) רייצ'ל פלאטן, באתר MusicBrainz (באנגלית) רייצ'ל פלאטן, באתר דיזר רייצ'ל פלאטן, באתר Yandex.Music (ברוסית) רייצ'ל פלאטן, באתר Discogs (באנגלית) רייצ'ל פלאטן, באתר Songkick (באנגלית) רייצ'ל פלאטן, באתר Genius רייצ'ל פלאטן, באתר SecondHandSongs רייצ'ל פלאטן, באתר בילבורד (באנגלית) רייצ'ל פלאטן, באתר טיידל (באנגלית) Pete Burdette, The Charming Rachel Platten, Signature, ‏4 במאי 2012 "Rachel Platten - Biography", Billboard "The Good Guy (2009) Soundtrack", WhatSong Soundtracks Jane by Design (2011– ) - Full Cast & Crew, IMDb "Rachel Platten Album & Song Chart History - Adult Pop Songs, Billboard "Rachel Platten", Official Charts Company "Discography Rachel Platten", New ZealandCharts Portal "Discography Rachel Platten", Australian Charts Portal "Rachel Platten Album & Song Chart History - Billboard Hot 100, Billboard "Rachel Platten Album & Song Chart History - Canadian Hot 100, Billboard "American certifications – Platten, Rachel", Recording Industry Association of America "ARIA Singles Chart - 22/06/2015" "New Zealand Music Charts - 08 June 2015" "Rachel Platten – Chart History: Billboard 200", Billboard The Hot 100 - April 16, 2016, Billboard